kardosdrur/scandi-wiki huggingface dataset:
Breakwater Lodge

Breakwater Lodge er et tidligere fængsel på Victoria & Alfred Waterfront i Cape Town, Sydafrika. Bygningerne blev taget i brug som fængsel i 1859 og er i dag dels et hotel og dels en afdeling af Cape Towns universitet. Navnet var oprindeligt Breakwater Prison, men blev for år tilbage ændret til det nuværende, Breakwater Lodge.

Fængslets historie 
Fængslet blev bygget i 1859, beregnet til at huse straffefanger fra Storbritannien. Ideen var fostret af den tidligere guvernør for Kapkolonien, John Montagu, der var guvernør i perioden 1843 til 1852. Fangerne blev transporteret til Cape Town for at arbejde med konstruktionen af de kæmpestore moler og bølgebrydere, som muliggjorde etableringen af den havn, som i dag er kendt som Victoria & Alfred Waterfront. I løbet af årene blev også andre fanger sendt til fængslet, der var det første sted, hvor man begyndte at lave skel mellem sorte og hvide indsatte.

I 1902 blev de hvide fanger flyttet til en ny bygning, kaldet 'Industrial Breakwater Prison' og som er den store bygning, der står tilbage i dag. Bygningens design, med fire store murstenstårne med skydeskår, som omkranser en lukket indre gård, var tydeligt inspireret af fængslerne hjemme i England.

Ti år efter opførelse af den nye fængselsbygning blev anvendelsen ændret til ungdomsinstitution og fra 1926 til 1989 rummede stedet et herberg for sorte havnearbejdere.

Skole og hotel 
Siden 1991 har bygningerne rummet en del af universitetets handelsskole samt et hotel i den store sydafrikanske hotelkæde 'Protea'.

Referencer

Cape Town
Fængsler, fangelejre og lignende
Jesper Gerlach

Jesper Gerlach (født 5. december 1980), er en dansk forfatter, hvis debutroman "Fuck, hvor var det fedt", udkom den 27. april 2012. Jesper er oprindelig fra Aarhusforstaden Vejlby, men er i 2012 bosat i Ølgod i Vestjylland. Debutromanen er inspireret af egne oplevelser, men alligevel er hele persongalleriet fiktivt. Bogen er udgivet i samarbejde med Forlaget Siesta, og indeholder 124 sider.

Han arbejder nu på Faarevejle Fri-og efterskole, i Fårevejle.

Referencer 

Romanforfattere fra Danmark
Dansksprogede forfattere fra Danmark
2 (Vagabond-album)

2 er et album med dansebandet Vagabond. Albummet blev udgivet den 9. marts 2012.

Trackliste 
 Hallo Hallo
 Får jeg være med deg hjem i kveld?
 Hva om det er meg?
 Alt rant ut i sand
 Sjømann Per
 Alt du hadde på var en radio
 Dagdrømmer
 Fly
 Jenta med det lange lyse håret
 Gamle venn
 Forelska igjen
 Frydenlund
 Pull the Trigger
 Brand New Bop
 Fem minutter i himmelen

Album fra 2012
Album fra Norge
Kasia Banas

Kasia Banas (født 1973 i Wrocław, Polen) er en polsk billedkunstner.

Hun studerede maleri, grafik og skulptur på kunstakademiet i Wrocław, hvorfra hun blev færdiguddannet i 1997. Hun arbejder med maleri og grafisk design og har haft separatudstillinger i flere europæiske lande. 

I 2007 gennemførte Kasia Banas et projekt med malerier inspireret af digte af den danske lyriker Henrik Nordbrandt – og igen i 2012 med malerier inspireret af digte af den danske lyriker Jens Fink-Jensen.

Noter

Eksterne henvisninger 
 Kasia Banas´ officielle websted
 Artikel om Kasia Banas på rynekisztuka.pl

Kunstnere fra Polen
Hydrogenfluorid

Hydrogenfluorid (formel: HF) er en kemisk forbindelse der ved stuetemperatur er en klar gas. Hydrogenflourid og den flussyre der dannes ved at hydrogenflourid kommer i kontakt med vand eller væv, har mange industrielle anvendelser som bestanddel i supersyrer og i produktionen af polymerer. Stoffet er stærkt giftigt og ætsende.

Hydrogenhalider
Fluorforbindelser
Rosi Campos

Rosângela Martins Campos (født 30. marts 1954 i Bragança Paulista, Brasilien) er en brasiliansk skuespiller.

Eksterne henvisninger 
 

Skuespillere fra Brasilien
Federico Barocci

Federigo Barocci (Baroccio) (født 1528, død 30. september 1612) var en italiensk maler. 

Barocci var ved fødsel, virksomhed og død knyttet til Urbino. I sin pure ungdom studerede han et par år i Rom, her kopierede han efter Rafael, 1560 var han der igen og malede dygtige fresker, Dyderne, til Pave Pius 4.’s kasino i de vatikanske Haver, men blev pludselig syg (efter sigende forgiftet af misundelige kunstbrødre) og var fra da af halvvejs arbejdsinvalid. Ved stor energi kunne han dog i Urbino udfolde en rig virksomhed. Hans kunst med dens bløde omrids er væsentlig påvirket af Correggio’s; dennes sødme udvander han ofte til sødladen gratie, men han er, trods maniererthed, talentfuld, ivrig naturiagttager (se hans mange gode tegninger og pasteller, særlig i Galleria degli Uffizi i Firenze) og får ved sin fremelsken af det rent maleriske megen betegnet for kunsten i Mellemitalien. Værker: Nedtageisen fra Korset (1569, domkirken i Perugia), Madonna del popolo (1579, Uffizi), Noli me tangere (i flere eksemplarer), Korsfæstelsen (i Genovas Domkirke), Nadveren (Urbinos ærkebiskoppelige Palæ) og mange andre; desuden portrætter: det udmærkede Francesco Maria II af Urbino (Uffizi), Barneportræt af en Prins (Palazzo Pitti) med videre. Barocci var også raderer. I Statens Museum for Kunst i København ses Jomfru Marias bebudelse og Portræt af en ung dame.

Referencer

Eksterne henvisninger 

Malere fra Italien
Manieristiske malere
Personer fra Urbino
Italienere i 1500-tallet
Italienere i 1600-tallet
Beshtasheni

Beshtasheni (georgisk: ბეშთაშენი) er en landsby i nærheden af Tsalka i regionen Kvemo Kartli i det sydlige Georgien.
Næsten alle indbyggerne er etniske grækere. Disse pontiske grækere er også kendt som Tsalka Urumer.

Eksterne henvisninger 
 Billeder af byen 

Byer i Georgien
Apo

Apo eller APO kan henvise til:

 Kaldenavn for Abdullah Öcalan, en kurdisk politisk leder
 Forkortelse for 'Außerparlamentarische Opposition', på dansk Udenomsparlamentarisk opposition, en politisk protestbevægelse i Vesttyskland i 1960'erne og '70'erne
 Forkortelse for 'Authorized Personnel Only', en fiktiv organisation i tv-serien Alias
 Det romerske navn for floden Caraș der løber i  Rumænien og Serbien.
Dave Abbruzzese

David James Abbruzzese (født 17. maj 1968, Stamford, Connecticut) er en amerikansk trommeslager, som var med i det amerikanske grunge-rock band Pearl Jam fra 1991 til 1994. 

Abbruzzese spiller trommer på Pearl Jams albums VS (album) og Vitalogy (album). Han erstattede Matt Chamberlain og blev erstattet af Jack Irons.

Referencer 

Trommeslagere fra USA
Personer fra Connecticut
Simon Kollerup

Simon Monrad Kollerup (født 20. maj 1986 i Lildstrand) er en dansk cand.scient.pol. og tidligere minister. Han har siden 15. september 2011 har været medlem af Folketinget, valgt for Socialdemokratiet i Thistedkredsen (Nordjyllands Storkreds). Han har gjort sig bemærket som fødevareordfører med politisk ansvar for fødevarer, landbrug, fiskeri og dyrevelfærd. Simon Kollerup var fra 2019 til 2022 erhvervsminister og også den yngste minister i Regeringen Mette Frederiksen I.

Baggrund 
Simon Kollerup blev student fra Thisted Gymnasium og HF-kursus i 2005 og kandidat i statskundskab fra Københavns Universitet i 2011. Han har arbejdet som studentermedhjælper i Udenrigsministeriet i forbindelse med COP15 2008-2010, som pressechef for Socialdemokraterne i København i 2009 og som konsulent for Københavns overborgmester Frank Jensen fra 2010 til 2011. Simon Kollerup er søn af 3F-regionskonsulent Karsten Kollerup og social- og sundhedshjælper Ulla Mortensen.

Politisk karriere 
Han begyndte sin politiske karriere som formand for DSU Thy/Mors i 2002-2005. Efter studentereksamen flyttede han til København for at studere statskundskab. Her blev han i 2008 næstformand og formand for Frit Forum i København 2009-2010. Samme år blev han første gang opstillet som kandidat til Folketinget. 2014-2018 var han bestyrelsesformand i Ungdomsringen.

Kontroverser

Boligsag 
Den 8. februar 2015 fortalte Ekstra Bladet, at Simon Kollerup har modtaget et skattefrit tilskud på 30.218 kroner årligt til dobbelt husførelse, fordi han havde en af Folketingets lejligheder i Tordenskjoldsgade i det centrale København samtidig med et hus i Thy. Ifølge Ekstra Bladet boede Kollerup imidlertid reelt i kærestens ejerlejlighed på Christianshavn sammen med deres to fælles børn og var derfor ikke berettiget til Folketingets lejlighed og det tilskud, der fulgte med.

Kollerup sagde selv, at han havde overholdt alle regler, men opsagde efterfølgende folketingslejligheden og tilbagebetalte tilskuddet til dobbelt husførelse for det seneste år. Formanden for Folketingets Præsidium, Mogens Lykketoft, fandt denne afgørelse tilfredsstillende.

Referencer

Eksterne henvisninger 
 
 Simon Kollerups hjemmeside

Politologer fra Danmark
Folketingsmedlemmer i 2010'erne
Folketingsmedlemmer i 2020'erne
Nuværende folketingsmedlemmer fra Socialdemokraterne
Regeringen Mette Frederiksen I
Danske ministre fra Socialdemokraterne
Erhvervsministre fra Danmark
Personer i Kraks Blå Bog
Galgebakke

Galgebakke, Galgehøj eller Galgebjerg er navnet på steder, hvor der tidligere stod en galge til henrettelse af folk, der var dømt for de til denne strafs udmålelse fornødne ugerninger. Galgebakken lå ofte inden for synsvidde af tingstedet.

Stednavne 
Nedenfor findes en oversigt over sådanne nyttige steders beliggenhed overleverede i stednavne (administrativ inddeling inden 1970):

Galgebakke 
 Aarhus
 Hammer Sogn, Hammer Herred, Præstø Amt
 Hassing Sogn, Hassing Herred, Thisted Amt
 Helnæs Sogn, Båg Herred, Odense Amt
 Hillerslev Sogn, Sallinge Herred, Svendborg Amt
 Krogstrup Sogn, Horns Herred, Frederiksborg Amt
 Svendborg
 Ugledige, Vordingborg Amt

Galgebakken 
Ebeltoft
Slots Bjergby Sogn, Slagelse Herred, Sorø Amt
Saltum, Jammerbugt Kommune

Galgehøj 
 Dronninglund Sogn, Dronninglund Herred, Hjørring Amt
 Fly Sogn, Fjends Herred, Viborg Amt
 Gelsted Sogn, Vends Herred, Odense Amt
 Rise Sogn, Ærø Herred, Svendborg Amt
 Særslev Sogn, Skippinge Herred, Holbæk Amt
 Tybjerg Sogn, Tybjerg Herred, Præstø Amt
 Ulfborg Sogn, Ulfborg Herred, Ringkøbing Amt
 Vorde Sogn, Nørlyng Herred, Viborg Amt

Galgehøje 
 Aasted Sogn, Harre Herred, Viborg Amt
 Brønshøj Sogn, Sokkelund Herred, Københavns Amt
 Hillerslev Sogn, Hillerslev Herred, Thisted Amt
 Hørby Sogn, Dronninglund Herred, Hjørring Amt
 Kastbjerg Sogn, Gjerlev Herred, Randers Amt

Galgebjerg 
 Hemmet Sogn, Nørre Horne Herred, Ringkøbing Amt
 Sønder Vium Sogn, Nørre Horne Herred, Ringkøbing Amt

Galbjerg 
 Galbjerg (Slesvig) (også Gallebjerg), Slesvig by, Sydslesvig

Litteratur 

Paul G. Ørberg: "Om tinget at holde færdigt" (kronik i "Skalk" 1973, nr. 5, s. 18-27)

Eksterne henvisninger 

 Harald Nielsen: "Rye Galgebakke" (Historie/Jyske Samlinger, 5. række, Bind 9; 1947)

Retsvæsen
Bakker
Ove Sprogøes Plads

Ove Sprogøes Plads er en plads i Odense, navngivet i 2005 efter skuespilleren Ove Sprogøe, som blev født i byen i 1919.

Pladsen opstod ved at man i midten af 1980'erne lukkede en del af Jernbanegade mellem Gråbrødre Plads og Vestergade for trafik. Pladsen er siden blev belagt med fliser og er i dag præget af udendørsservering fra de omkringliggende caféer. Pladsen ligger i tilknytning til gågaden og er et af de mest besøgte restaurations- og cafeområder i Odense om sommeren.

Pladsen fik officielt sit navn ved afsløringen af navnepladen den 24. oktober 2005. Afsløringen blev forestået af Ove Sprogøes søn Henning Sprogøe og skuespillerkollegaen Morten Grunwald. Seancen blev desuden overværet af Ove Sprogøes to øvrige sønner, Sven og Jørgen, og akkompagneret af jazzorkesteret Odense Banden, der spillede kendingsmelodien fra Olsen-Banden-filmene.

Referencer 

Sprogøe, Ove Plads
Plads
Romandiet Rundt 2012

Romandiet Rundt 2012 var den 66. udgave af cykelløbet Romandiet Rundt. Løbet blev afviklet fra den 24. til 29. april.

Europcar og Saur-Sojasun var inviteret til at deltage sammen med de 18 UCI ProTeams.

Briten Bradley Wiggins vandt samlet.

Etaper

Tirsdag 24. april – Prolog: Lausanne, 3,34 km (ITT)

Onsdag 25. april – 1. etape: Morges — La Chaux-de-Fonds, 184,5 km

Torsdag 26. april – 2. etape:  Montbéliard — Moutier, 149,1 km

Fredag 27. april – 3. etape: La Neuveville — Charmey, 157,9

Lørdag 28. april – 4. etape: Bulle — Sion, 184 km

Søndag 29. april – 5. etape: Crans-Montana, 16,24 km (ITT)

Resultater

Samlet

Bjergkonkurrencen

Sprintkonkurrencen

Ungdomskonkurrencen

Eksterne Henvisninger 
 

UCI World Tour 2012
2012
Gråbrødre Plads

Gråbrødre Plads i Odense ligger ved Gråbrødre Kloster hvor Gråbrødre Klosterkirke lå indtil den blev revet ned i 1821, efter 200 års forfald.
Pladsen ligger i forlængelse af Ove Sprogøes Plads i direkte forbindelse med gågadesystemet og afgrænses mod nord og syd af bygninger og mod vest og øst af Jernbanegade og Asylgade. Pladsen anvendes ved større arrangementer samt delvist til udeservering. 

Pladsens 695 m² store areal blev i 2010 omlagt med blågrå teglklinker med en forhøjet bænk langs pladsens ene side og vandkunst som en del af belægningen.

H.C. Andersen-statuen udført af L. Hasselriis, som blev afsløret den 19. juni 1888 i Kongens Have (Odense), blev flyttet og stod fra 1905 til 1949 på Gråbrødre Plads foran hovedposthuset (Latinskolen).
I 1949 blev statuen dog igen flyttet til sin nuværende placering i H.C. Andersen Haven (Eventyrhaven).

Kilder og eksterne henvisninger 
 Om klosterkirkens endeligt 
 Realdania om indvielse af pladsen efter omlægningen i 2010 
 Odense Kommune om pladsens areal

Torve og pladser i Odense
Kompaslinje

En kompaslinje er enhver linje på Jorden, der danner den samme vinkel med alle jordmeridianer.

En kompaslinje angives ved den vinkel, den danner med meridianen. 
Vinklen regnes fra nord (0°) med uret indtil 360°.

Den retvisende nord-sydlinje er den kompaslinje, der er sammenfaldende med stedets meridian.

Den retvisende øst-vestlinje er den kompaslinje, der er sammenfaldende med stedets breddeparallel.

Navigation
Euroskepticisme

Euroskepticisme eller EU-skepticisme er en politisk position, der ser kritisk på EU.

I Danmark ses euroskepticisme over hele det politiske spektrum, men stærkest i Nye Borgerlige, Folkebevægelsen mod EU og Dansk Folkeparti.

Kritikpunkter 
Euroskeptikere kritiserer f.eks. at det er bureaukratisk, at hele parlamentet skal flytte frem og tilbage mellem Strasbourg og Bruxelles 12 gange om året. Flytningen menes at koste EU's skatteydere mindst € 200 mio. (1,5 mia. kr.) om året. En række europaparlamentsmedlemmer forsøgte at sætte en stopper for det ved at indsamle mere end en mio. underskrifter mod flytningen på www.singleseat.eu, men indtil videre forgæves.

Referencer 

Skepticisme
Stedlinje

En stedlinje er et begreb, der bruges i skibsnavigation til at beskrive den linje på Jorden, som skibet befinder sig.

En stedlinje fremkommer ved observation af terrestriske (jord), astronomiske eller radio objekter.
Den betegnes da henholdsvis:
 terrestrisk stedlinje
 astronomisk stedlinje
 radiostedlinje

Flere samtidige eller ikke samtidige stedlinjer kan benyttes til stedbestemmelse.

Ikke samtidige stedlinjer flyttes med skibets bevægelse i tidsrummet mellem observationerne.

Terrestrisk stedlinje 
Terrestrisk stedlinje bestemmes ved iagtagelse af objekter på eller ved jorden.
Det kan f.eks. være:
 pejling – retningen til et kendt objekt.
 mærke – to objekter overet.
 afstand – afstanden til et objekt.

Navigation
Redningsnummer

Et redningsnummer er et grønt skilt, med et bogstav og et trecifret tal, som benyttes til at angive en tilskadekommens placering ved alarmering af redningsberedskabet eller politi, i forbindelse med ulykker ved de danske kyster, søer og havnebade.

Skiltene placeres så de er synlige fra vandet på alle badesteder og kan f.eks. være placeret på selve stranden, ved nedkørsler og strandstier samt andre synlige steder som eksempelvis ved redningsposter og informationsskilte.

Redningsnumrene er udviklet af Rigspolitiet og udbredtes til kysterne i hele Danmark fra 2011 til 2013. Skiltenes formål er at gøre det nemmere ved ulykker at referere til et bestemt geografisk sted uden at kende den nærmeste adresse. Dermed kan udrykningskøretøjer nemmere finde ulykkesstedet og undgå fejludrykninger til forkerte steder.

Opsætningen af skiltene blev oprindeligt startet som et projekt som kommunerne frivilligt kunne tilmelde sig, hvor kommunerne selv finansierede opsætningen af skiltene. For at sikre udbredelsen af skiltene gik Trygfonden dog ind i projektet og betalte for skiltenes opsætning.

Skiltet blev oprindeligt kaldt et strandnummer men skiftede i 2015 navn til redningsnummer, da systemet blev udvidet til at omfatte søer og havnebade.

Nummerering
De enkelte politikredse har tildelt et eller flere unikke numre til kystnære opholdssteder i deres område. Mindre områder har typisk et enkelt nummer, mens der på længere kyststrækninger typisk er tildelt et nummer til hver mulig adgangsvej.

Hvert nummer består af et bogstav efterfulgt af tre cifre. Bogstavet på skiltet angiver hvilken politikreds skiltet er opstillet i. 

Politikredsenes bogstaver er som følger:
 A: Syd- og Sønderjyllands Politi
 C,D: Midt- og Vestjyllands Politi
 E: Nordjyllands Politi
 F: Østjyllands Politi
 G: Sydøstjyllands Politi
 H: Fyns Politi
 J: Midt- og Vestsjællands Politi
 K: Nordsjællands Politi
 L: Københavns Politi
 N: Københavns Vestegns Politi
 P: Sydsjællands og Lolland-Falsters Politi
 R: Bornholms Politi

Kilder og eksterne henvisninger
Officiel hjemmeside, med kort over samtlige definerede strandnumre
 Artikel om strandnumre fra beredskabsinfo
 [ Artikel om systemet hos DR P4]
 Officiel informationsbrochure om Strandnumrene (PDF-fil) 

Sikkerhed i Danmark
Skilte
Cornelis Cornelisz van Haarlem

Cornelis van Haarlem Corneliszen (1562 i Haarlem – 1638 sammesteds) var en hollandsk maler.

Cornelis van Haarlem kom i lære hos Pieter Pietersz den ældre i Amsterdam, tog 17 år gammel til Frankrig, opholdt sig i Antwerpen, hvor Gillis Coignet blev hans lærer, og vendte derefter tilbage til Haarlem, hvor han malede et skyttegildebillede (1583, Frans Hals Museum i Haarlem). Her oprettede han sammen med Karel van Mander et malerakademi i 1587, hvor der maledes efter levende model og efter antikkerne. I hans store, maniererte, stærkt overlæssede Billeder, af historisk, mytologisk eller bibelsk indhold, spiller den nøgne figur, duelig gjort, men af grove og ikke synderlig tiltalende former, en fremtrædende rolle. Hans billeder, der til tider kan indeholde friske småtræk grebne ud af livet, nød, udførte som de var efter den "italienske maner", samtidens beundring. Malerier af Cornelis van Haarlem ses bl.a. i Haarlem, Haag (Gudebilledie m. m.), Dresden (Venus, Bacchus og Ceres), Stockholm, Gavnø-Samlingen og København, hvor Statens Museum for Kunst ejer hans Allegori på livets korthed fra. 1617 og Titanernes fald fra 1588-1590.

Litteratur 
 Wedekind, Cornelis Cornelisz van Haarlem, Leipzig, 1911

Kilde

Eksterne henvisninger 

Malere fra Nederlandene
Manieristiske malere
Personer fra Haarlem
M.J. Wallmann

Martin Johannes C. Wallmann (13. januar 1877 i Brønshøj – 26. marts 1951) var en dansk civilingeniør, der fra 1919 til 1947 var administrerende direktør for Jydsk Telefon.

Wallmann var søn af lervarefabrikant Franz Carl Johan Heinrich Wallmann og Dorothea Maria Sophia født Mundt. Han blev exam.polyt. i 1894 og cand.polyt. fra Den Polytekniske Læreanstalt i 1900 og blev året efter sekondløjtnant i Ingeniørkorpset, og blev i 1903 ingeniørassistent ved Telegrafvæsenet. I 1907 blev han telegrafingeniør, og i 1910 chef for 2. Ingeniørdistrikt. I 1919 blev han administrerende direktør for Jydsk Telefon, hvilket han var helt til 1947.

Han var desuden i perioden 1920-1947 medlem af Dansk Arbejdsgiverforenings repræsentantskab, medlem af Den militære Telegraf- og Telefonkommission, formand for Dansk Ingeniørforenings afdeling for Aarhus og omegn 1927-31, formand for A/S Aarhus Red­ningskorps 1927-35 samt medlem af repræsentantskabet for Aarhuus Privatbank. Desuden sad han i bestyrelsen for Aarhus Philharmoniske Selskab og var i forretningsudvalget for Aarhus Byorkester. Han var Kommandør af 1. grad af Dannebrogordenen og Dannebrogsmand.

Wallmann blev 13. maj 1912 gift med Ella Elisabeth Meyer i Sions Kirke i København. Hun var datter af direktør for Statstelegrafen Niels Meyer og Catarina Elisabeth født Tuxen.

Kilde 
 Kraks Blå Bog 1949

Personer fra København
Ingeniører fra Danmark
Ingeniørofficerer fra Danmark
Telefondirektører fra Danmark
Personer i Kraks Blå Bog (afdøde)
Danskere i 1800-tallet
Danskere i 1900-tallet
Kommandører af 1. grad af Dannebrog
C.J. Watson

Charles Akeem Watson, Jr. (født 17. april 1984 i Las Vegas, Nevada) er en amerikansk basketball spiller, der i øjeblikket spiller for Indiana Pacers. På banen spiller han Point Guard.

Basketballspillere fra USA
Taj Gibson

Taj Gibson (født 24. juni 1985 i Brooklyn) er en amerikansk basketballspiller, der spiller for Chicago Bulls. På banen spiller han Power Forward.

Basketballspillere fra USA
Power forward

Power forward (PF) er en basketballposition. 

Powerforwarden spiller under nettet sammen med centeren. Positionen kaldes også ofte for "position 4" med henvisning til positionens nummer på en standard taktiktavle.

Basketball
Israels Plads (Odense)

Israels Plads i Odense ligger foran Odense Idrætshal. Pladsen fik navnet Israels Plads i 1976 for at markere at byen Petah-Tikva i Israel i 1975 formelt blev venskabsby i Odense.

En af de ældste gader i Petah-Tikva er opkaldt efter H.C. Andersen, således blev 100 året for digterens død i 1975 behørigt fejret sammen med Odense. Forbindelsen mellem Odense og Petah-Tikva går dog tilbage til slutningen af 1960'erne, hvor byerne udvekslede forskellige ting. En spektakulær historie er at Petah-Tikva i vinteren 1973 sendte 75 kasser grapefrugt til Odense, som efterfølgende blev distribueret til byens plejehjem.

Kilder og eksterne henvisninger 
 Odense Kommune om Petah-Tikva 
 Odense Kommune – Historiske Vejnavne 

Torve og pladser i Odense
Etableret i 1976
Brummers Plads

Brummers Plads i Odense ligger mellem de gamle bygninger som tidligere husede Odense Glasværk. Pladsen har navn efter cand.pharm. bryggeriejer S. Brummer som i 1873 var initiativtager til oprettelsen af Odense Glasværk.

Efter en stor ombygning i 2001 består området i dag hovedsageligt af alment boligbyggeri, men huser også erhverv samt Beklædningsfagskolen. På pladsen foran Beklædningsfagskolen findes bronzeskulpturen Blækspruttekjolen af billedhuggeren Jens Galschiøt. Skulpturen er en hyldelst til og inspireret af Blækspruttekjolen af Erik Mortensen fra modehuset Scherrers kollektion 1992-1993. Skulpturen blev afsløret den 7. oktober 1999 af den unge danske ansvarshavende førstedesigner Jørgen Simonsen fra modehuset Versace i Milano.

Kilder og eksterne henvisninger 
 Fyens.dk – Artikel om Brummers Plads
 Om bronze-skulturen Blæksprutten

Torve og pladser i Odense